Ponde Punda Penne Pizzone

'U Ponde Punda Penne Pizzone de Tarde éte 'a strutture ca colleghe Punda Penne cu Punda Pizzone, jndr'à 'u punde addò 'nu restringimende naturale ccreje le doje sene d'u Mar Piccele. Inaugurate 'u 30 luglie 1977, jè luènghe 1.909 metre e raggiunge l'altezze de 45 metre sus a 'u levèlle d'u mare. Avenìe fatte in calcestruzze precombresse sus a 'nu proggette de l'Ing. Giorgie Belloni, e custò a l'epoche quase 26 migliarde de lire pa sola realizzazzione, cchiù otre 15 migliarde de lire pe l'esecuzione d'a fatie de viabbilità secondarie. 'A necessità de sta granne opere de ingegnerie arrevò a 'a fine de l'anne '60, pe sopperìe a le probleme ca avenèvene da 'u crescende traffiche veicolare e da l'espanzione urbanisteche de Tarde. Rappresende 'nu determinande strumende viarie pa cetate, purcé permette 'nu collegamende veloce de le periferie cchiù a nord cu chidde cchiù a sud, soprattutte duranne le procedure de aperture d'u Ponde Girevole pe conzendì 'u passagge de le granne nave militare, periode jndr'à 'u quale Tarde remane letteralmende divise in doje. 'U ponde, dedicate jndr'à 'u 1978 a 'u statiste prematuramende scombarse Aldo Moro, jè 'mbrà le cchiù luènghe d'Europe. 'Ndruche pure Storie de Tarde Sviluppe morfologgeche de Tarde Personalità legate a Tarde